CELEX: 32004R2149
Language: lv
Date: 2004-12-16 00:00:00
Title: Komisijas Regula (EK) Nr. 2149/2004 (2004. gada 16. decembris), ar kuru atver tarifa kvotas 2005. gadam attiecībā uz dažu tādu Norvēģijas izcelsmes preču ievedumiem Eiropas Kopienā, kuras iegūtas, pārstrādājot lauksaimniecības produktus, ko aptver Padomes Regula (EK) Nr. 3448/93

17.12.2004   
            
            
               LV
            
            
               Eiropas Savienības Oficiālais Vēstnesis
            
            
               L 370/34
            
         
      KOMISIJAS REGULA (EK) Nr. 2149/2004
   (2004. gada 16. decembris),
   ar kuru atver tarifa kvotas 2005. gadam attiecībā uz dažu tādu Norvēģijas izcelsmes preču ievedumiem Eiropas Kopienā, kuras iegūtas, pārstrādājot lauksaimniecības produktus, ko aptver Padomes Regula (EK) Nr. 3448/93
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 6. decembra Regulu (EK) Nr. 3448/93, ar ko nosaka tirdzniecības režīmu, kurš piemērojams atsevišķām precēm, ko iegūst, pārstrādājot lauksaimniecības produktus (1), un jo īpaši tās 7. panta 2. punktu,
   ņemot vērā Padomes 2004. gada 25. oktobra Lēmumu 2004/859/EK par to, ka tiek apstiprināts Līgums, ko Eiropas Kopiena un Norvēģijas Karaliste vēstuļu apmaiņas veidā noslēdza attiecībā uz 2. protokolu, kas pievienots starpvalstu Brīvās tirdzniecības līgumam starp Eiropas Ekonomikas kopienu un Norvēģijas Karalisti (2), un jo īpaši tā 2. pantu,
   tā kā:
   
               (1)
            
            
               Eiropas Kopienas un Norvēģijas Karalistes Līguma, kas vēstuļu apmaiņas veidā tika noslēgts attiecībā uz 2. protokolu Eiropas Ekonomikas kopienas un Norvēģijas Karalistes divpusējā Brīvās tirdzniecības līgumā, III punktā paredzētas ikgadējas tarifa kvotas atsevišķu Norvēģijas izcelsmes preču ievedumiem. Šīs kvotas ir jāatver attiecībā uz 2005. gadu.
            
         
               (2)
            
            
               Komisijas 1993. gada 2. jūlija Regulā (EEK) Nr. 2454/93, ar kuru noteikti izpildes noteikumi Padomes Regulai (EEK) Nr. 2913/92 par Kopienas Muitas kodeksa izveidi (3), paredzēti tarifa kvotu pārvaldības noteikumi. Ir jānosaka, ka ar šo regulu atvērtās tarifa kvotas pārvaldāmas saskaņā ar minētajiem noteikumiem.
            
         
               (3)
            
            
               Šajā regulā paredzētie pasākumi ir saskaņā ar atzinumu, ko sniegusi Horizontālo jautājumu pārvaldības komiteja I pielikumā neiekļauto lauksaimniecības pārstrādes produktu tirdzniecības jomā,
            
         IR PIEŅĒMUSI ŠO REGULU.
   1. pants
   Kopienas tarifa kvotas Norvēģijas izcelsmes precēm, kuras uzskaitītas pielikumā, atvērs laikam no 2005. gada 1. janvāra līdz 31. decembrim.
   2. pants
   Kopienas tarifa kvotas, kas minētas 1. pantā, pārvalda Komisija saskaņā ar Regulas (EEK) Nr. 2454/93 308.a, 308.b un 308.c pantu.
   3. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   Tā ir piemērojama no 2005. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2004. gada 16. decembrī
      
         
            Komisijas vārdā —
         
         
            Viceprezidents
         
         Günter VERHEUGEN
         
      
   
   
      (1)  OV L 318, 20.12.1993., 18. lpp. Regulā jaunākie grozījumi izdarīti ar Regulu (EK) Nr. 2580/2000 (OV L 298, 25.11.2000., 5. lpp.).
   
      (2)  Skatīt šā Oficiālā Vēstneša 70 lpp.
   
      (3)  OV L 253, 11.10.1993., 1. lpp. Regulā jaunākie grozījumi izdarīti ar Regulu (EK) Nr. 2286/2003 (OV L 343, 31.12.2003., 1. lpp.).
   
      PIELIKUMS
      Ikgadējas tarifa kvotas, kas piemērojamas, Norvēģijas izcelsmes preces ievedot Kopienā
      
                  Kārtas numurs
               
               
                  KN kods
               
               
                  Apraksts
               
               
                  Ikgadējās kvotas daudzums laikam no 1.1.2005.
               
               
                  Nodokļu likme, kas piemērojama atbilstīgi kvotai
               
            
                  09.0765
               
               
                  1517 10 90
               
               
                  Margarīns, izņemot šķidro margarīnu, kura piena tauku saturs ir ne vairāk kā 10 % no svara
               
               
                  2 470 tonnu
               
               
                  Bez nodokļiem
               
            
                  09.0771
               
               
                  ex 2207 10 00
                  (TARIC kods 90)
               
               
                  Nedenaturēts etilspirts ar spirta tilpumkoncentrāciju 80 % vai vairāk, izņemot spirtu, kas iegūts no lauksaimniecības produktiem, kas uzskaitīti EEK Līguma I pielikumā
               
               
                  164 000 hektolitru
               
               
                  Bez nodokļiem
               
            
                  09.0772
               
               
                  ex 2207 20 00
                  (TARIC kods 90)
               
               
                  Etilspirts un citi jebkāda stipruma spirti, denaturēti, izņemot spirtu, kas iegūts no EEK Līguma I pielikumā uzskaitītajiem lauksaimniecības produktiem
               
               
                  14 340 hektolitru
               
               
                  Bez nodokļiem
               
            
                  09.0774
               
               
                  2403 10
               
               
                  Smēķējamā tabaka, kas satur vai nesatur tabakas aizstājējus jebkurā samērā
               
               
                  370 tonnu
               
               
                  Bez nodokļiem